Α.Ο.Κ. Ίκαροι Σερρών

Ο Αθλητικός Όμιλος Καλαθοσφαίρισης Ίκαροι Σερρών είναι ελληνικός αθλητικός σύλλογος με έδρα των δραστηριοτήτων του την πόλη των Σερρών, στον ομώνυμο νομό, όπου και βρίσκεται η έδρα του, το Κλειστό Γυμναστήριο Αγίων Αναργύρων. Επίσημο έτος ίδρυσής του είναι το 1984 και αγωνίζεται με χρώματα το κίτρινο και το σκούρο μπλε. Διατηρεί τμήματα  καλαθοσφαίρισης ανδρικό, παιδικό, εφηβικό και ακαδημίες.

 Τμήμα καλαθοσφαίρισης ανδρών 
 Ιστορική αναδρομή 
Οι Ίκαροι Σερρών ιδρύθηκαν το 1984 από τον Μανώλη Κωλέτο. Κατά την παρθενική τους περίοδο εντάχθηκαν στην Β' Κατηγορία Ανδρών της Ε.ΚΑ.Σ.Α.ΜΑ.Θ., όπου και παρέμειναν για δύο χρόνια.«Ιστορία Α.Ο.Κ. Ίκαροι Σερρών» , πληροφορίες στον επίσημο ιστότοπο του συλλόγου. Μετά την ολοκλήρωση της αγωνιστικής περιόδου 1985-86 προβιβάστηκαν στην Α' Κατηγορία ανδρών, όπου και συμμετείχαν για δύο περιόδους. Κατά την περίοδο 1987-88 αναδείχθηκαν Πρωταθλητές Ε.ΚΑ.Σ.Α.ΜΑ.Θ. κερδίζοντας το δικαίωμα να εκπροσωπήσουν το σερραϊκό μπάσκετ στις Εθνικές Κατηγορίες.«Ένωση Καλαθοσφαιρικών Σωματείων Ανατολικής Μακεδονίας και Θράκης» , πληροφορίες στον επίσημο ιστότοπο της Ε.Ο.Κ.

Κατά την πρώτη χρονιά που ο σύλλογος συμμετείχε στο Πρωτάθλημα της Γ' Εθνικής Κατηγορίας Ανδρών κατέκτησε την πρώτη θέση στον Όμιλο Ανατολικής Μακεδονίας και Θράκης, χάνοντας όμως τον τίτλο του Υπερπρωταθλητή Βορρά από τον Απόλλωνα Καλαμαριάς.«Πρωταθλητές Γ' Εθνικής Ανδρών» , πληροφορίες στον επίσημο ιστότοπο της Ε.Ο.Κ. Παρέμεινε στη Γ' Εθνική όπου αγωνίστηκε συνολικά από το φθινόπωρο του 1988 μέχρι το καλοκαίρι του 1992. Τελικά, κατά την αγωνιστική περίοδο 1992–93 οι Ίκαροι ολοκλήρωσαν τις αγωνιστικές τους υποχρεώσεις στην κορυφή του Β' Ομίλου Βορρά, κερδίζοντας παράλληλα και την άνοδο στην αμέσως επόμενη κατηγορία.

Η παραμονή του συλλόγου στη Β' Εθνική Κατηγορία υπήρξε σύντομη, καθώς υποβιβάστηκε την επόμενη άνοιξη.

Ακολούθησε μια μακρά πορεία στη Γ' Εθνική, κατηγορία στην οποία βρήκε το σύλλογο και η αλλαγή της χιλιετίας. Αξιοσημείωτα, τις περιόδους 1999-00 και 2000-01 κατέλαβε τη δεύτερη θέση του τελικού βαθμολογικού πίνακα του ομίλου του χωρίς να προβιβαστεί.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Το πέρας της αγωνιστικής περίοδου 2003-04 βρήκε τελικά τους Ικάρους στην κορυφή του βαθμολογικού πίνακα του Β' Ομίλου Βορρά της Γ' Εθνικής με 20 νίκες και 6 ήττες. Εντούτοις, η παραμονή του συλλόγου στη Β' Εθνική υπήρξε για άλλη μια φορά βραχύβια, καθώς στο τέλος της περιόδου 2004-05 η ομάδα υποβιβάστηκε. Το καλοκαίρι αυτό οι διοικήσεις των τριών μεγαλύτερων ομάδων της πόλης, του Πανσερραϊκού, των Ικάρων και της Α.Ε. Σερρών, αποφάσισαν τη συγχώνευσή τους με στόχο τη δημιουργία μιας ανταγωνιστικότερης ομάδας. Η νέα ομάδα διατήρησε το όνομα «Ίκαροι Σερρών».

Τα αποτελέσματα ήταν άμεσα και την αγωνιστική περίοδο 2005-06 η ομάδα κατέκτησε το Πρωτάθλημα του Β' Ομίλου Βορρά της Γ' Εθνικής Κατηγορίας με μόλις τρεις ήττες παθητικό. Ο σύλλογος συμμετείχε κατόπιν στο πρωτάθλημα της Β' Εθνικής Κατηγορίας για τρεις περιόδους, από το φθινόπωρο του 2006 μέχρι το τέλος της περιόδου 2008-09 οπότε και κατέλαβε τη δεύτερη θέση του βαθμολογικού πίνακα πίσω από τον Αμύντα Υμηττού. Η άνοδός του στην Α2 Εθνική Κατηγορία ήταν γεγονός. Στα πλαίσια του θεσμού του Κυπέλλου Ελλάδος, η ομάδα έπαιξε συνολικά τρία παιχνίδια, φτάνοντας στην 1η Αγωνιστική της Β' Φάσης, όπου και γνώρισε την ήττα-αποκλεισμό με σκορ 72-77 από τον Ηλυσιακό.«Οι Ίκαροι ,μέσα στις Σέρρες,γνώρισαν την ήττα από τον Ηλυσιακό με 72-77» , άρθρο στον ιστότοπο της εφημερίδας «Σημερινή των Σερρών», 31 Οκτωβρίου 2010.

Κατά την παρθενική τους περίοδο στην Α2 Εθνική, 2009-10, οι Ίκαροι ολοκλήρωσαν τις αγωνιστικές του υποχρεώσεις στη 12η θέση στο σύνολο 16 ομάδων, παραμένοντας στην κατηγορία. Σε ό,τι αφορά το Κύπελλο έφτασαν μέχρι τη 2η Αγωνιστική της Β' Φάσης, όπου ηττήθηκαν από τα Τρίκαλα με σκορ 59-86.«Άνετη νίκη επί των Ικάρων στις Σέρρες και πρόκριση για τα Τρικάλα στο Κύπελλο», άρθρο στον ιστότοπο in.gr, 11 Οκτωβρίου 2009.«Ίκαροι – Τρίκαλα: 59-86», άρθρο στον ιστότοπο Serresbasket.blogspot.com, 11 Οκτωβρίου 2009.

Την επόμενη χρονιά, 2010-11, η ομάδα των Σερρών ολοκλήρωσε τις αγωνιστικές της υποχρεώσεις στην 3η θέση της βαθμολογικής κατάταξης. Στη διοργάνωση του Κυπέλλου Ελλάδος αποκλείστηκε στην 1η Αγωνιστική της Β' Φάσης με σκορ 61-80 από τον Άρη Θεσσαλονίκης.«Ίκαροι Σερρών - Άρης 61-80» , άρθρο στον ιστότοπο Sportnet.gr, 22 Σεπτεμβρίου 2010. Την περίοδο 2011-12 οι Ίκαροι βρέθηκαν και πάλι στην 3η θέση, παραμένοντας στην κατηγορία ως άτυχοι τριπλής ισοβαθμίας στις θέσεις 2 έως 4. Στο Κύπελλο αποκλείστηκαν κατά την 1η Αγωνιστική της Β' Φάσης κατόπιν ήττας με σκορ 85-89 από τον Ίκαρο Καλλιθέας.«Πέρασε ο Ίκαρος» , άρθρο στον ιστότοπο BasketNet.gr, 18 Σεπτεμβρίου 2011. Την επόμενη χρονιά, 2012-13, και πάντα στα πλαίσια του Πρωταθλήματος της Α2 Εθνικής, η ομάδα των Σερρών τερμάτισε στην 7η θέση του βαθμολογικού πίνακα. Σε ό,τι αφορά το Κύπελλο, αποκλείστηκε από τον Κ.Α.Ο. Δράμας σε αγώνα της 2ης Αγωνιστικής της Β' Φάσης που έληξε 66-81.«Ίκαροι Σερρών-ΚΑΟΔ 66-81», άρθρο στον ιστότοπο Sport24.gr, 22 Σεπτεμβρίου 2012.

Το τμήμα εφήβων του συλλόγου προσέθεσε στην τροπαιοθήκη του ένα Πανελλήνιο Πρωτάθλημα, εκείνο του έτους 1991.«Πρωταθλητές Εφήβων» , πληροφορίες στον επίσημο ιστότοπο της Ε.Ο.Κ.

 Αξιοσημείωτοι καλαθοσφαιριστές 
  Κώστας Κακαρούδης
  Σπύρος Μούρτος

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο.Κ. Ίκαροι Σερρών διαγωνίστηκε στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Έχοντας συγκεντρώσει 8 νίκες και 18 ήττες, κατέλαβε τη 13η και προτελευταία θέση της τελικής βαθμολογίας με αποτέλεσμα να υποβιβαστεί.«Αποτελέσματα Α2- 26η αγωνιστική… Πρωταθλήτρια ΑΕΚ! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014. Στα μέσα του καλοκαιριού ο σύλλογος δήλωσε αδυναμία συμμετοχής στο Πρωτάθλημα της Β' Εθνικής, εκφράζοντας προτίμηση για τη Γ' Εθνική, αίτημα που έγινε δεκτό από την Ομοσπονδία.«Η Κομοτηνή στην θέση των Ίκαρων Σερρών», άρθρο στον ιστότοπο Gazzetta.gr, 1 Ιουλίου 2014.«Οι Ικαροι Σερρών στην… Γ’ Εθνική του μπάσκετ!», άρθρο στον ιστότοπο της εφημερίδας «Ανεξάρτητος», 1 Ιουλίου 2014.

Στα πλαίσια του θεσμού του Κυπέλλου Ελλάδος η ομάδα γνώρισε την ήττα κατά την Α' Φάση από την Α.Ε. Ψυχικού με σκορ 64-79, με αποτέλεσμα να αποκλειστεί από τη συνέχεια της διοργάνωσης.«Ήττα-αποκλεισμός από το Ψυχικό (64-79)! Χρειάζεται χρόνος...», άρθρο στον ιστότοπο SerresSport.gr, 14 Σεπτεμβρίου 2013.«Εκτός Κυπέλλου οι Ίκαροι - Ηττήθηκαν από το Ψυχικό με 64-79», άρθρο στον ιστότοπο SerraikaNea.gr, 14 Σεπτεμβρίου 2013.

Οι εντός έδρας αγώνες της ομάδας φιλοξενούνται στο Δ.Α.Κ. Σερρών.«Ίκαροι Σερρών: «Επανεκκίνηση» στο ΔΑΚ Σερρών», άρθρο στον ιστότοπο OnSports.gr, 17 Αυγούστου 2013. Πρόεδρος του συλλόγου είναι ο Αριστείδης Αθανασιάδης.«Διοίκηση» , πληροφορίες στον επίσημο ιστότοπο του συλλόγου. Καθήκοντα προπονητή διατηρεί από τον Ιούνιο του 2013 ο πρώην καλαθοσφαιριστής Νίκος Οικονόμου με συνεργάτη τον Κώστα Σίσκο.«Στους Ίκαρους Σερρών ο Οικονόμου!» , άρθρο στον ιστότοπο BasketNet.gr, 28 Ιουνίου 2013. Το ρόστερ των Ικάρων Σερρών για την περίοδο 2013-14 απαρτίζουν οι παρακάτω αθλητές:

ΑριθμόςΟνοματεπώνυμοΗμερ. γενν.ΘέσηΎψοςΕθνικότητα    Καλαθοσφαιριστές 04Νίκος Μποχωρίδης198911,8906Τάσος Δήμας198821,9407Παντελής Γεωργιανός19911-21,8608Χρήστος Λυμπερόπουλος19881-21,9109Θανάσης Κουτίνας19873-41,9510Φίλιππος Συμεωνίδης19804-52,0511Αργύρης Σιώπης199232,0412Απόστολος Ναούμης19931-21,9713Γκιόργκι Κίντερ198852,1314Γιάννης Σταμπουλής19904-52,0215Στέλιος Χορτομάρης199531,8816Ηλίας Τράκας198911,8517Γιώργος Παπαδόπουλος19811-21,78    Προπονητής Νίκος Οικονόμου1973Coach1,98 Δεδομένα: Μάρτιος 2014

 Τμήμα καλαθοσφαίρισης γυναικών 

Κατά το παρελθόν ο σύλλογος διατηρούσε και γυναικείο αγωνιστικό τμήμα το οποίο κατά τη διάρκεια της πορείας του κατέκτησε δύο φορές το Πρωτάθλημα Ε.ΚΑ.Σ.Α.ΜΑ.Θ. και συγκεκριμένα κατά τις περιόδους 1988–89 και 1995–96.

 Επιτυχίες 
 Πρωταθλήματα Α΄ Ε.ΚΑ.Σ.Α.ΜΑ.Θ.
 Πρωταθλήτρια (2): 1989, 1996

 Παραπομπές 

 Εξωτερικοί σύνδεσμοι 

 Α.Ο.Κ. Ίκαροι Σερρών , επίσημη ιστοσελίδα του συλλόγου.


Κατηγορία:Αθλητικοί σύλλογοι Σερρών
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις αθλητικών συλλόγων το 1984
Κατηγορία:Ιδρύσεις ομάδων καλαθοσφαίρισης το 1984